**A N U N Ţ**

**Unitatea Militară 02605 Bucureşti, din Ministerul Apărării Naţionale organizează examen pentru promovarea în gradul profesional imediat superior**

**Postul** pentru care se organizează examen esteîn cadrul secţiei logistice la Unitatea Militară 02605 Bucureşti.

**Principalele cerinţe ale postului** sunt aplicarea procedurilor de utilizare eficientă a resurselor alocate, de asumare a responsabilităţii cu privire la executarea activităţilor specifice fiecărui post, de păstrare a confidenţialităţii, de respectare a normelor interne specifice, a normelor de protecţie a muncii şi a celor de prevenire şi stingere a incendiilor.

**Documentele obligatorii pentru constituirea dosarului de examen sunt următoarele**:

 a) cererea de participare la examen a personalului civil contractual;

 b) adeverinţa întocmită de structura de resurse umane cu privire la vechimea în funcţia şi gradul profesional în care este încadrat personalul civil contractual, din care să rezulte o vechime de minimum 3 ani în funcţia şi gradul profesional din care persoana în cauză urmează să promoveze;

 c) fotocopii ale rapoartelor de evaluare ale personalului civil contractual din ultimii 3 ani, certificate pentru conformitate cu originalul, în situaţia în care acesta nu este încadrat ca debutant;

 d) fotocopii ale actelor de absolvire a studiilor/programelor de perfecţionare profesională, certificate pentru conformitate cu originalul;

 e) fişa postului persoanei care participă la examen.

**Data limită până la care se pot depune cererile de participare la examen este: 12 iulie 2017, ora 14.00.**

**Condiţiile generale pentru susţinerea examenului** sunt:

- să aibă o vechime de cel puţin 3 ani în funcţia şi gradul profesional în care este încadrat;

- să fi obţinut, de la ultima promovare, cel puţin trei calificative la evaluarea profesională individuală, iar cel puţin două dintre acestea să fie de ,,foarte bine”.

**Examenul** constă în susţinerea unei probe scrise.

Eventualele contestaţii cu privire la rezultatul probei scrise se vor depune la sediul Unităţii Militare 02605 Bucureşti până pe data de 25.07.2017, ora 12.00.

Rezultatele soluţionării contestaţiilor cu privire la notarea probei scrise se vor afişa la sediul Unităţii Militare 02605 Bucureşti şi pe pagina de internet [**www.mapn.ro**](http://www.mapn.ro) în secţiunea „Anunţuri”, în data de 26.07.2017, ora 13.00.

**Proba scrisă** se va desfăşura la sediul Unităţii Militare 02605 Bucureşti, Bdul Drumul Taberei, nr. 7A, sector 6, în data de 21.07.2017 ora 09.00.

**Rezultatul final al examenului** se va afişa la sediul Unităţii Militare 02605 Bucureşti şi pe pagina de internet [**www.mapn.ro**](http://www.mapn.ro) în secţiunea „Anunţuri”, în data de 27.07.2017 ora 15.00.

**Rezultatul final al examenului nu se contestă**.

**BIBLIOGRAFIA**

- **Ordinul ministrului apărării naţionale nr. M.91/2008** pentru aprobarea “*Regulamentului proprietăţii imobiliare în M.Ap.N.*”, cu modificările şi completările ulterioare;

- **Ordinul ministrului apărării naţionale nr. M.121/2008** privind responsabilităţile comandaților/șefilor unităţilor militare pentru păstrarea integrităţii patrimoniului imobiliar al M.Ap.N. şi unele măsuri privind modul de administrare a acestuia;

- **Ordinul ministrului apărării naţionale nr. M.44/2008** pentru aprobarea normelor tehnice pentru lucrări de întreţinere şi reparaţii curente la clădirile şi construcţiile speciale din patrimoniul imobiliar al M.Ap.N.;

- **Ordinul ministrului apărării naţionale nr. M.17/2012** pentru aprobarea *Regulamentului de ordine interioară pentru personalul civil din Ministerul Apărării Naţionale.*

 **NOTE:**

1. Toate activităţile se desfăşoară la sediul U.M. 02605, Bdul Drumul Taberei nr. 7A, sector 6, Bucureşti, telefon contact 0214080700 interior 361.

2. Prevederile actelor normative cuprinse în bibliografie se studiază cu modificările şi completările ulterioare, după caz.